ประจำไม่มาเกือบจะ 4-5 เดือนแล้วค่ะ ก่อนหน้านี้ก็ไม่มาหลายเดือนเหมือนกันแต่กินน้ำขิงไปก็มาปกติค่ะมีอยู่ 3-4 เดือนเลยค่ะ มาตรงทุกเดือน แต่หลังๆมานี้กินน้ำขิงก็ไม่มาค่ะ ไม่มาตั้งแต่เดือนพฤศจิกายน หนูยังไม่เคยมีอะไรกับใครนะคะ มันเป็นเพราะอะไรหรอคะ หรือเพราะหนูอ้วนด้วยหรือเปล่า จะเป็นอะไรร้ายแรงมากไหมคะ พี่ที่ทำงานเขาแนะนำให้กินยาสำหรับสตรีดู มันจะช่วยไหมคะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นหากมีน้ำหนักเกิน จะทำให้เกิดภาวะไข่ไม่ตกได้ค่ะ ซึ่งเมื่อลดน้ำหนักลง ประจำเดือนจะมาสม่ำเสมอขึ้นได้นะคะจากที่ เล่ามา ยังบอกสาเหตุไม่ได้นะคะ แนะนำให้ไปพบแพทย์เพื่อตรวจหาสาเหตุ และรับการรักษาอย่างเหมาะสมด้วยนะคะ